CELEX: 32015R1608
Language: hr
Date: 2015-09-24 00:00:00
Title: Uredba Komisije (EU) 2015/1608 оd 24. rujna 2015. o izmjeni Priloga IV. Uredbi (EZ) br. 396/2005 Europskog parlamenta i Vijeća o maksimalnim razinama ostataka za kaprinsku kiselinu, parafinsko ulje (CAS 64742-46-7), parafinsko ulje (CAS 72623-86-0), parafinsko ulje (CAS 8042-47-5), parafinsko ulje (CAS 97862-82-3), sumporno vapno i ureu u ili na određenim proizvodima (Tekst značajan za EGP)

25.9.2015   
            
            
               HR
            
            
               Službeni list Europske unije
            
            
               L 249/14
            
         UREDBA KOMISIJE (EU) 2015/1608
   оd 24. rujna 2015.
   o izmjeni Priloga IV. Uredbi (EZ) br. 396/2005 Europskog parlamenta i Vijeća o maksimalnim razinama ostataka za kaprinsku kiselinu, parafinsko ulje (CAS 64742-46-7), parafinsko ulje (CAS 72623-86-0), parafinsko ulje (CAS 8042-47-5), parafinsko ulje (CAS 97862-82-3), sumporno vapno i ureu u ili na određenim proizvodima
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (1), a posebno njezin članak 5. stavak 1.,
   budući da:
   
               (1)
            
            
               Za kaprinsku kiselinu, parafinsko ulje (CAS 64742-46-7), parafinsko ulje (CAS 72623-86-0), parafinsko ulje (CAS 8042-47-5), parafinsko ulje (CAS 97862-82-3), sumporno vapno i ureu nisu bile utvrđene određene maksimalne razine ostataka (MRO-ovi) niti su tvari bile uvrštene u Prilog IV. Uredbi (EZ) br. 396/2005 te se stoga primjenjuje zadana vrijednost od 0,01 mg/kg utvrđena u članku 18. stavku 1. točki (b) te Uredbe.
            
         
               (2)
            
            
               Kaprinska kiselina odobrena je u skladu s Direktivom Komisije 2008/127/EZ (2). Za tu tvar nisu utvrđene relevantne nečistoće. Osim toga, prirodna izloženost kaprinskoj kiselini znatno je viša od izloženosti povezane s uporabom te tvari kao sredstva za zaštitu bilja. Stoga je primjereno uvrstiti tu tvar u Prilog IV. Uredbi (EZ) br. 396/2005.
            
         
               (3)
            
            
               Za parafinsko ulje (CAS 64742-46-7), parafinsko ulje (CAS 72623-86-0), parafinsko ulje (CAS 8042-47-5) i parafinsko ulje (CAS 97862-82-3) (3)
                   (4) Agencija je zaključila da, ako se može dokazati da su parafinska ulja visoke čistoće, nema razloga za zabrinutost u toksikološkom smislu te da nije potrebno utvrditi prihvatljivi dnevni unos (ADI), dopuštenu razinu izloženosti primjenitelja (AOEL) i akutnu referentnu dozu (ARfD). Stalni odbor za prehrambeni lanac i zdravlje životinja 20. studenoga 2012. primio je na znanje izmijenjenu verziju izvješćâ o pregledu u kojoj se objašnjava da su tehničke specifikacije u skladu s farmaceutskom kvalitetom (visoka čistoća). Stoga je primjereno uvrstiti te tvari u Prilog IV. Uredbi (EZ) br. 396/2005.
            
         
               (4)
            
            
               Za sumporno vapno (5) Agencija nije mogla donijeti zaključak o procjeni prehrambenog rizika za potrošače jer određene informacije o potencijalnoj prisutnosti polisulfidnih ostataka nisu bile dostupne. Međutim, ostaci sumpora i kalcija zbog uporabe sumpornog vapna (kalcijeva polisulfida) sveprisutni su u okolišu. Stoga je primjereno privremeno uvrstiti tu tvar u Prilog IV. Uredbi (EZ) br. 396/2005 do podnošenja obrazloženog mišljenja Agencije u skladu s člankom 12. stavkom 1.
            
         
               (5)
            
            
               Za ureu (6) Agencija smatra da kvantitativna procjena prehrambenog rizika za potrošače nije potrebna zbog specifičnih metoda primjene te tvari. Urea (karbamid) odobrena je kao prehrambeni aditiv u skladu s Uredbom (EU) br. 1129/2011 Europskog parlamenta i Vijeća (7). Osim toga, prirodna izloženost toj tvari znatno je viša od izloženosti povezane s uporabom uree kao sredstva za zaštitu bilja. Stoga je primjereno uvrstiti tu tvar u Prilog IV. Uredbi (EZ) br. 396/2005.
            
         
               (6)
            
            
               Na temelju zaključka Agencije i uzimajući u obzir čimbenike relevantne za pitanje koje se razmatra potrebne izmjene MRO-ova ispunjavaju relevantne zahtjeve iz članka 5. stavka 1. Uredbe (EZ) br. 396/2005.
            
         
               (7)
            
            
               Tvari navedene u Prilogu IV. Uredbi (EZ) br. 396/2005 isto tako trebaju biti u skladu sa zahtjevima utvrđenima zakonodavstvom Unije o hrani i/ili hrani za životinje. Stoga je primjereno izmijeniti tekst bilješke 2. u tom Prilogu kako bi se njome upućivalo na ostalo konkretno zakonodavstvo o hrani i/ili hrani za životinje. Moguće je da se takvo zakonodavstvo počne primjenjivati na određenu tvar nakon njezina uvrštavanja u Prilog IV. Uredbi (EZ) br. 396/2005. Stoga je primjereno da se navedena bilješka primjenjuje na sve tvari uvrštene u Prilog IV.
            
         
               (8)
            
            
               Uredbu (EZ) br. 396/2005 trebalo bi stoga na odgovarajući način izmijeniti.
            
         
               (9)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Prilog IV. Uredbi (EZ) br. 396/2005 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. rujna 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 70, 16.3.2005., str. 1.
   
   
      (2)  Direktiva Komisije 2008/127/EZ od 18. prosinca 2008. o izmjeni Direktive Vijeća 91/414/EEZ radi uvrštavanja nekoliko aktivnih tvari (SL L 344, 20.12.2008., str. 89.).
   
      (3)  Zaključak o stručnom pregledu procjene rizika od pesticida s aktivnom tvari parafinska ulja (CAS 64742-46-7, 72623-86-0 i 97862-82-3). Znanstveno izvješće EFSA (2008.) 216, 1-59.
   
      (4)  Zaključak o stručnom pregledu procjene rizika od pesticida s aktivnom tvari parafinsko ulje (CAS 8042-47-5, duljina lanaca C18-C30, pouzdan raspon vrenja nije dostupan). Znanstveno izvješće EFSA (2008.) 219, 1-61.
   
      (5)  Europska agencija za sigurnost hrane; Zaključak o stručnom pregledu procjene rizika od pesticida s aktivnom tvari sumporno vapno. EFSA Journal (2010.); 8(11):1890. (str. 45.). doi:10.2903/j.efsa.2010.1890.
   
      (6)  Europska agencija za sigurnost hrane; Zaključak o stručnom pregledu procjene opasnosti od pesticida s aktivnom tvari urea. EFSA Journal (2012.); 10(1):2523. (str. 35.) doi:10.2903/j.efsa.2012.2523.
   
      (7)  Uredba Komisije (EU) br. 1129/2011 Europskog parlamenta i Vijeća od 11. studenoga 2011. o izmjeni Priloga II. Uredbi (EZ) br. 1333/2008 Europskog parlamenta i Vijeća o popisu Unije prehrambenih aditiva (SL L 295, 12.11.2011., str. 1.).
   
      PRILOG
      Prilog IV. Uredbi (EZ) br. 396/2005 mijenja se kako slijedi:
      
                  1.
               
               
                  unosi „kaprinska kiselina”„parafinsko ulje (CAS 64742-46-7)”, „parafinsko ulje (CAS 72623-86-0)”, „parafinsko ulje (CAS 8042-47-5)”, „parafinsko ulje (CAS 97862-82-3)”, „sumporno vapno (1)” i „urea” umeću se abecednim redom;
               
            
                  2.
               
               
                  tekst bilješke 2. zamjenjuje se sljedećim:
                  
                              „(2)
                           
                           
                              Tvari uvrštene u Prilog IV. ne dovodeći u pitanje ostalo konkretno zakonodavstvo o hrani i/ili hrani životinja, npr. o prehrambenim aditivima, aditivima hrani za životinje, dodacima prehrani, aromama itd.”;
                           
                        
            
                  3.
               
               
                  upućivanja na bilješku 2. nakon unosâ brišu se;
               
            
                  4.
               
               
                  upućivanje na bilješku 2. nakon naslova briše se.